Dulakodni kezdtek sorban állás közben egy siófoki boltban | SONLINE
türelmetlenség 2020. 03. 31. 12:08
Délután egy siófoki üzletben, várakozás közben szólalkozott össze egymással egy 48 éves és egy 21 éves férfi. A szóváltást tettlegesség is követte, hamar lökdösődni és dulakodni kezdtek egymással. Nem robbant ki verekedés, mert a nézeteltérésnek az üzlet egyik alkalmazottja, illetve az ott tartózkodó vásárlók közbeavatkozása véget vetett, ők csillapították le az indulatokat. A vásárlás ezután békés mederben folyt tovább.
A helyszínre hívott körzeti rendőrök kikérdezték a szemtanúkat a történtekről, majd az információk birtokában mindkét férfit elfogták és előállították a siófoki rendőrkapitányságra, ahol a nyomozók garázdaság miatt gyanúsítottként hallgatták ki őket, és büntetőeljárást indítottak ellenük.
járványügy somogyban / 35 perce